- Hindi News
- National
- सुधरेगी इंडस्ट्रियल एरिया की हालत, पार्क के साथ फुटपाथ बनाने का काम हुआ शुरू
सुधरेगी इंडस्ट्रियल एरिया की हालत, पार्क के साथ फुटपाथ बनाने का काम हुआ शुरू
नगरनिगम के वार्ड 13 में पड़ने वाले इंडस्ट्रियल एरिया फेज 1 में फुटपाथ को बनाने का काम शुरू कर दिया गया है। सबसे पहले यहां एक पार्क के फुटपाथ को बनाया जाएगा। इसके लिए टेंडर अलॉट कर दिए गए हैं। इसके चलते बुधवार को पंचकूला की मेयर उपिंदर कौर आहलुवालिया यहां काम को शुरू करवाने पहुंची। इस मौके पर मेयर आहलुवालिया और एरिया के पार्षद रविकांत स्वामी ने नारियल फोड़ कर काम की शुरुआत की।
असल में इंडस्ट्रियल एरिया फेज-1 मंे जगह-जगह डिवाइडिंग रोड के साथ लगने वाले फुटपाथ टूटे पड़े हैं। कई जगह तो घास खड़ा है जिसे अभी तक सही नहीं करवाया गया है इसी काम को देखते हुए एरिया के पार्षद ने नगर निगम में इसे सही करवाने के लिए कहा था। इसके बाद इस काम के लिए टेंडर वर्क अलॉट किए गए। अब काम शुरू किया जा रहा है। इस बारे में पंचकूला की मेयर उपिंदर कौर आहलुवालिया ने कहा कि इंडस्ट्रियल एरिया में पंचकूला के व्यापारी काम करते हैं। उनकी सुिवधा के लिए यहां काम किया जा रहा है। इंडस्ट्रियल एरिया की खूबसूरती को बढ़ाने के लिए भी हम काम शुरू करेंगे, जिसके चलते ग्रीन बेल्ट को मेंटेन करना और फुटपाथ को बेहतर बनाना शामिल है। इसके अलावा अगर कहीं सड़क टूटी होगी या परेशानी आएगी तो उसे साथ के साथ सही करवाया जाएगा। इस मौके पर एरिया के पार्षद रविकांत स्वामी ने बताया कि यहां बने पार्क को बेहतर बनाने के लिए काम शुरू किया गया है। इसके इर्दगिर्द फुटपाथ बनाया जाएगा, जिसके लिए मेयर ने काम शुरू करवाया है। इस मौके पर यहां सेक्टर 19 और इंडस्ट्रियल एरिया से एके मेहता, कृ़ष्ण गोयल, महाबीर राणा, लवकेश, पवन, जीतू, अनूप, राम सिंह, सुभाष, आरडी शर्मा सहित कई लोग मौजूद थे।
tgl_Latn sot_Latn hin_Deva hin_Deva hin_Deva hin_Deva